เจดา พิงคิตต์ สมิท

เจดา พิงคิตต์ สมิท () เกิด 18 กันยายน ค.ศ. 1971 เป็นนักแสดง นักร้อง-นักแต่งเพลง ดาราตลก นักเขียนบท และนักธุรกิจ ชาวอเมริกัน

เริ่มต้นอาชีพการแสดงในปี ค.ศ. 1990 โดยเป็นแขกรับเชิญในซิตคอมระยะสั้น ๆ เรื่อง True Colors และต่อจากนั้นแสดงในซีรีส์ทางโทรทัศน์เรื่อง A Different World (1991–1993) มีผลงานแสดงภาพยนตร์เรื่องแรกคือ Menace II Society  (1993) จากนั้นมีผลงานแจ้งเกิดที่แสดงคู่กับเอ็ดดี้ เมอร์ฟี เรื่อง The Nutty Professor (1996) จากกนั้นแสดงในภาพยนตร์มากกว่า 20 เรื่อง อาทิSet It Off (1996), Scream 2 (1997), Ali (2001), The Matrix Reloaded (2003), The Matrix Revolutions (2003), Collateral (2004), ภาพยนตร์ชุด Madagascar (2005–2012), Bad Moms (2016) และ Girls Trip (2017) สำหรับทางโทรทัศน์ แสดงเรื่อง Hawthorne (2009–2011) และ Gotham (2014–2016)

พิงคิตต์ สมิท มีผลงานด้านดนตรีตั้งแต่ปี ค.ศ. 2002 เธอมีส่วนร่วมก่อตั้งวงแนวเฮฟวีเมทัลที่ชื่อ วิกด์วิสดอม โดยเธอรับหน้าที่เป็นนักร้องและนักแต่งเพลง เธอร่วมกับสามีของเธอ วิลล์ สมิท ก่อตั้งบริษัท ผลิตภาพยนตร์ สารคดี และซีรีส์ทางโทรทัศน์ เธอยังเขียนหนังสือสำหรับเด็กเรื่อง  Girls Hold Up This World ตีพิมพ์ปี ค.ศ.  2004

เจดาสมรสกับวิลล์ สมิท เมื่อปี ค.ศ. 1997 มีบุตรด้วยกันสองคนคือ บุตรชายชื่อ เจเดน สมิท และบุตรสาวชื่อ วิลโลว์ สมิท เธอยังเป็นแม่บุญธรรมเทรย์ สมิท บุตรจากการสมรสครั้งแรกของวิลล์ สมิท

อ้างอิง

หมวดหมู่:นักแสดงภาพยนตร์หญิงชาวอเมริกัน
หมวดหมู่:นักร้องอเมริกัน
หมวดหมู่:นักแสดงละครโทรทัศน์หญิงชาวอเมริกัน
หมวดหมู่:นักธุรกิจชาวอเมริกัน
หมวดหมู่:ผู้อำนวยการสร้างรายการโทรทัศน์ชาวอเมริกัน
หมวดหมู่:ผู้อำนวยการสร้างภาพยนตร์ชาวอเมริกัน
หมวดหมู่:นักแสดงตลกอเมริกัน
หมวดหมู่:นักแต่งเพลงชาวอเมริกัน
หมวดหมู่:บุคคลที่มีคนรักหลายคน
หมวดหมู่:บุคคลจากบอลทิมอร์
หมวดหมู่:บุคคลจากแมลิบู